Miguela Xuereb .td_uid_2_6109671d8ac18_rand.td-a-rec-img{text-align:left}.td_uid_2_6109671d8ac18_rand.td-a-rec-img img{margin:0 auto 0 0} L-Ispeaker tal-Kamra tad-Deputati ippreżenta kontro-protest fil-Prim' Awla tal-Qorti Ċivili wara li l-ġimgħa li għaddiet l-NGO Repubblika ressqet protest ġudizzjarju kontra l-Ispeaker tal-Parlament, Anġlu Farrugia u kontra l-iskrivan tal-Kamra tad-Deputati, Raymond Scicluna. Repubblika ppreżentat il-protest ġudizzjarju wara li ġiet rifjutata t-talba biex l-iskrivan tal-Kamra tad-Deputati jagħti tletin biljett sabiex membri tal-għaqda Repubblika jkunu preżenti fl-Istrangers Gallery waqt is-seduta Parlamentari li matulha ġie diskuss ir-rapport tal-inkjesta pubblika dwar l-assassinju tal-ġurnalista Daphne Caruana Galizia. Il-kontro-protest ġie ppreżentat illum. Fil-protest ġudizzjarju Repubblika qalet li t-talba tagħha biex illum tkun preżenti fil-Parlament ġiet rifjutata bl-iskuża li l-istrangers gallery hi magħluqa minħabba r-restrizzjonijiet b'rabta mal-pandemija tal-COVID-19. Repubblika kienet qalet wkoll li din mhix l-ewwel darba li ġiet miċħud l-aċċess għal waqt dibattiti li huma ta' interess għall-pubbliku. Repubblika bi protest ġudizzjarju kontra l-Ispeaker .td_uid_3_6109671d8aeed_rand.td-a-rec-img{text-align:left}.td_uid_3_6109671d8aeed_rand.td-a-rec-img img{margin:0 auto 0 0}